**Oznámenie o aktualizácii č. 3 výzvy č. 52/PRV/2022**

Pôdohospodárska platobná agentúra oznamuje, že aktualizovala Výzvu č. 52/PRV/2022 pre opatrenie 4 – Investície do hmotného majetku, podopatrenie 4.1 – Podpora na investície do poľnohospodárskych podnikov Programu rozvoja vidieka SR 2014 – 2022.

Aktualizovaná výzva je zverejnená na webovom sídle PPA: [PPA](https://www.apa.sk/) / [Projektové podpory](https://www.apa.sk/projektove-podpory-123)  / [Implementácia programov](https://www.apa.sk/projektove-podpory)  / [PRV 2014-2020](https://www.apa.sk/prv-2014-2020)  / [Výzvy](https://www.apa.sk/prv-2014-2020-vyzvy)  / [Opatrenie 4](https://www.apa.sk/opatrenie-4)  / [Podopatrenie 4.1](https://www.apa.sk/podopatrenie-xy)  / [52/PRV/2022](https://www.apa.sk/52-prv-2022)

Aplikácia PPA Katalógu cien poľnohospodárskej techniky, stavieb a technológií uplatnený v rámci podopatrenia 4.1 PRV SR 2014-2022 bude z dôvodu jej aktualizácie dočasne nedostupná. Predpokladaný termín sprístupnenia aktualizovanej aplikácie je 16.06.2022.

**Aktualizáciou výzvy sa:**

1. v prílohe č. 1 k ŽoNFP „Tabuľková časť projektu“ pri oblastiach Špeciálna rastlinná výroba, Špeciálna rastlinná výroba - malí poľnohospodári, Živočíšna výroba, Živočíšna výroba - malí poľnohospodári, Špeciálna rastlinná výroba – Projekty do 80 000 EUR a Živočíšna výroba – Projekty do 80 000 EUR doplnila možnosť výberu pre zameranie projektu o „nebodované investície“
2. v prílohe č. 4 k ŽoNFP „Podnikateľský plán pre oblasť Živočíšna výroba“ doplnilo rozbaľovacie pole bodovacieho kritéria č. 5 -„dobré životné podmienky zvierat“
3. v prílohe č. 4 k ŽoNFP „Podnikateľský plán pre oblasť Živočíšna výroba - malí poľnohospodári“ doplnilo rozbaľovacie pole bodovacieho kritéria č. 7 -„dobré životné podmienky zvierat“
4. v prílohe 6 k výzve „Zoznam najmenej rozvinutých okresov v zmysle zákona č. 336/2015 Z.z.“ doplnil okres Stará Ľubovňa
5. aktualizoval sa Katalóg cien poľnohospodárskej techniky, stavieb a technológií uplatnený v rámci podopatrenia 4.1 PRV SR 2014-2022
6. v prílohe č. 1 k výzve „Formulár žiadosti o nenávratný finančný príspevok“ sa v zozname príloh upravil text na znenie „Potvrdenie súladu projektu s welfare zvierat podľa prílohy č. 2 nariadenia vlády SR č. 322/2003 z. z. o ochrane zvierat chovaných na farmárske účely vydané príslušným úradom Regionálnej veterinárnej a potravinovej správy ako sken originálu (predloženie potvrdenia pri predmetnej žiadosti o platbu)“
7. vo výzve a v prílohe č. 4 k ŽoNFP „Podnikateľský plán pre oblasť špeciálnej rastlinnej výroby“ sa v poznámke k bodovaciemu kritériu č. 1 pre oblasť Špeciálnej rastlinnej výroby sa doplnil text „Žiadatelia, ktorý pestujú plodiny na zakrytých plochách (skleník - pestovanie hydropóniou) si body neuplatňujú“

Zdôvodnenie aktualizácie:

* odstránenie formálnych nedostatkov vo výzve a prílohách ŽoNFP
* doplnenie informácií a objasnení pre žiadateľov v rámci niektorých častí výzvy a jej príloh
* aktualizácia prílohy č. 7„Katalóg cien poľnohospodárskej techniky, stavieb a technológií uplatnený v rámci podopatrenia 4.1 PRV SR 2014-2022“ na základe zvyšovania cien vstupov. Oprava a objasnenie niektorých častí Katalógu.